רוק בבית הספר (סרט)

רוק בבית הספר (באנגלית: School of Rock) הוא סרט קומדיה אמריקאי משנת 2003. במאי הסרט הוא ריצ'רד לינקלייטר, ובסרט מככבים ג'ק בלאק, ג'ואן קיוזאק ושרה סילברמן. הסרט, אשר הופק בתקציב של 35 מיליון דולרים, יצא לאקרנים ב-3 באוקטובר 2003 וגרף מעל ל-131 מיליון דולרים ברחבי העולם.

תקציר העלילה 
דיואי פין (ג'ק בלאק) הוא זמר וגיטריסט רוק מוכשר אך כושל, שמופיע בלהקת רוק. דיואי גר בדירה של חברו נד שניבלי (מייק וייט) וחברתו השתלטנית פאטי (שרה סילברמן), שמאוד רוצה שדיואי יעזוב את הדירה. כשחבריו ללהקה מעיפים אותו ומחליפים אותו בגיטריסט אחר, הוא נאלץ למצוא עבודה חדשה. כשדיואי עונה לשיחת טלפון להצעת עבודה שממוענת לנד, להיות מורה מחליף בבית הספר היוקרתי "הוראס גרין", הוא מתחזה לנד על מנת להשיג את העבודה. כשדיואי מתחיל ללמד את הכיתה, הוא מבין שלתלמידים שלו יש כישרון יוצא דופן לנגינת רוק, ומחליט להקים איתם להקת רוק, מבלי שמנהלת בית הספר גברת רוזלי מולינס (ג'ואן קיוזאק) תדע על זאת.

שחקנים ודמויות 

 ג'ק בלאק בתפקיד דיואי פין, מוזיקאי כושל שנשכר להיות מורה מחליף בבית ספר יסודי. 
 ג'ואן קיוזאק בתפקיד רוזלי מולינס, מנהלת בית הספר היסודי היוקרתי "הוראס גרין".
 מייק וייט בתפקיד נד שניבלי, חברו הטוב משכבר הימים של דיואי ובן זוגה של פאטי. אוהב רוק בסתר.
 שרה סילברמן בתפקיד פאטי די מרקו, בת זוגו השתלטנית של נד שרוצה שדיואי יעזוב את דירתם.
 מירנדה קוסגרוב בתפקיד סאמר האת'וויי, תלמידה בכיתתו של דיואי, מנהלת הלהקה.

קישורים חיצוניים
 

ערכים שבהם תבנית בריטניקה אינה מתאימה
סרטי 2003
סרטים באנגלית
סרטי קומדיה אמריקאיים
סרטים על חינוך והוראה